หนูปวดกล้ามเนื้อด้านขวาบริเวณซี่โครงมากๆหายใจเข้าลึกๆก็จะปวดเหมือนมีก้อนอะไรอยู่ด้านขวาลองกดดูละหายใจเข้าลึกๆก็ยิ่งเจ็บจนร้องไห้เลยค่ะ หายใจไม่อิ่ม หายใจเหนื่อยๆ ปวดมา1อาทิต์แล้วค่ะอยากรู้ว่าใช่กล้ามเนื้ออักเสบหรือเป็นอย่างอื่นคะ ทำอย่างไรถึงจะหายช่วยตอบหนูด้วยนะคะคุณ
สวัสดีค่ะ อาการเจ็บหน้าอกจากสาเหตุที่พบบ่อย เช่น กล้ามเนื้ออักเสบ กรดไหลย้อน กระเพาะอาหารอักเสบ ปอดอักเสบ หรือโรคร้ายแรงอย่างกล้ามเนื้อหัวใจขาดเลือดที่หลายคนกังวลจากที่เล่ามา อาการเจ็บหน้าอกสัมพันธ์กับการเคลื่อนไหว การหายใจ อาจเกิดจากกล้ามเนื้อหรือกระดูกอ่อนซี่โครงอักเสบ ซึ่งพบได้ในผู้ที่ยกของหนัก ออกแรงมาก ได้รับแรงกระแทก หรือติดเชื้อ หากยังสามารหายใจได้ปกติ แนะนำให้ทานยาบรรเทาอาการปวดเบื้องต้น พักผ่อน และลดการออกแรงมากค่ะ หากอาการยังไม่ดีขึ้น หรือหายใจลำบาก ควรไปพบแพทย์เพื่อตรวจเพิ่มเติมค่ะ